T.NUI01 - “Tō’u ti’aturira’a, tō’u ia va’a”
Ei matameha’i no tō’u ti’aturira’a
Te ti’aturira’a iā’u iho
’O vau te papa nō tō’u iho parau 
E ti’aturi rā vau ia’ū iho !
Tō’u va’a mata’eina’a,tō’u tira,
Tō’u fenua , natihia i tō’u pūfenua,
Tō’u metua,te ’ōpu nō te ora 
Te pou ia nō tō’u ti’aturira’a.
Eiaha tō ti’aturira’a ia hi’a
I te ’arepurepura’a o tō’a’au
’A mau tō tira 
Ia tau tō va’a i te vāhi ra’a,
O tō marae tupuna ia
I tohu noa na o Vaita
I te tohura’a tapu
’E tipae mai tō va’a ama ’ore"
’Aita rā i ti’aturihia !
E mana tō te parau
E mana tō te vaha ia parau
’Ia ti’aturihia rā ! 
’Ia ’apohia rā !
’Ia vai te ti’aturira’a !
’Ia ti’aturi tātou i te ti’aturira’a
E ti’a ai tō ti’aturira’a !
E mana ai tō ti’aturira’a !
E ti’aturi ’e e ti’aturi tātou !
I te ti’aturira’a mana !
E ti’aturi au i tō’u va’a
Tō’u va’a , tō’u ia fenua
Te vauvaura’a o tō’u tupuna
Tō’u na metua , te ama ’e te ’iato
’Ia ’ore tō’u va’a ia hi’a
I ni’a i te moana hāhāno
’Ia ’ore tō ti’aturira’a ia hi’a
I te ’arepurepura’a a tō te ao nei
’Ia fano vau i ni’a i te moana uri pa’o
’Ia fati te ’are i te rei mua o tō va’a
’Ia tira rā tō tira
’Ia ti’a rā tō ti’aturira’a
Eita tō va’a e mau
E’ita roa atu e mou
E tau tō te mau mea ato’a
E ti’aturi rā ’oe
I te mana o tō ti’aturira’a.
E ti’a ai !

